Ioannes de Raumer

Ioannes de (Theod. Hans von) Raumer (natus 10 Ianuarii 1870 Dessaviae, mortuus 3 Novembris 1965 Berolini vir publicus Germaniae Factionis Theodisca Popularis fuit.

 Iuventus et munus 
Maiores eius milites Borussici fuerunt. Ipse anno 1890 Lignitii maturitatem adeptus est et deinde Lausonii, Lipsiae, Berolinique iurisprudentiae et rebus publicis studebat. Anno 1893 primam probationem accepit et doctor promotus deinde referendarius administrationis fuit. Postquam anno 1900 secundam probationem accepit, assessor cursum ministri publici iniit. Anno 1911 administrationem publicam reliquit atque tum Osnabrugae pro societate energiae privata laborabat. Bello Orbis Terrarum I annis 1916 - 1918 pro magistratu Imperii Possessionum Publicarum laboravit. Deinde iterum privatus annis 1918 - 1933 secretarius foederis industriae electrotechnicae fuit. Cum Nazistae rerum potiti sunt, vitam publicam omnino reliquit.

 Cursus honorum 
De Raumer, qui iam annis 1905 - 1911 praeses pagi Wittlage (apud Osnabrugam) fuit, anno 1918 sodalis DVP factus est. Anno 1920 legatus Dietae Imperii Germanici electus est et ad annum 1930 mansit. 25 Iunii 1920 - 5 Maii 1921 Administer Imperii Possessionum Publicarum in consilio ministrorum Constantini Fehrenbach cancellarii fuit. Anno 1922 legatus Germaniae ad congressum Genuae de reparationibus habitum fuit. 13 Augusti 1923 Administer Imperii Oeconomiae cancellario Gustavo Stresemann nominatus est. Propter controversias politicis de rebus cum Stresemann 3 Octobris 1923 a magistratu se recessit. Anno 1962 Berolinum se contulit, ubi 1965 mortuus est.

 Nexus externi 
 Curriculum vitae in libro legatorum Dietae Imperii (lingua Theodisca)

Categoria:Nati 1870
Categoria:Alumni Universitatis Lausoniensis
Categoria:Alumni Universitatis Lipsiensis
Categoria:Alumni universitatum et scholarum Berolinensium
Categoria:Legati Dietae Imperii Germaniae (Res publica Vimariana)
Categoria:Administri Imperii Possessionum Publicarum (Germania)
Categoria:Administri Imperii Oeconomiae (Germania)
Categoria:Mortui 1965